Peeter Raudsepp (ärijuht)

Peeter Raudsepp (sündinud 24. mail 1970) on eesti tippjuht ja poliitik, alates detsembrist 2025 Tallinna linnapea.

Ta on töötanud juhtivatel ametikohtadel nii avalikus sektoris kui ka erasektoris ning tegutsenud majandusanalüüsi, ettevõtluse ja avaliku halduse valdkonnas.

Haridus
Peeter Raudsepp on lõpetanud Tartu Ülikooli majandusteaduskonna, kus ta õppis rahanduse ja krediidi erialal aastatel 1988–1992. Tema haridus on võrdsustatud magistrikraadiga.

 Töökäik 

Raudsepp töötas 1990. aastatel kaubandus- ja finantssektoris. Aastatel 1993–1998 töötas ta ETK Hulgi AS-i juhatuse esimehena, olles varem sama ettevõtte finantsist ja rahandusdirektor. 1998. aastal töötas ta Hoiupangas ja Hansapangas jaepanganduse direktorina. 1998. aasta lõpust kuni 1999. aasta keskpaigani oli arendusdirektor jaekaubandusettevõttes Astri AS.

Aastatel 1999–2003 oli ta Rautakesko Eesti AS-i (K-Rauta) juhatuse esimees ning 2003–2006 Eesti Post AS-i juhatuse esimees."Eesti Posti uus juht on Peeter Raudsepp" Postimees, 14. oktoober 2003"Politiseeritud Eesti Posti ette valiti ametnik" Äripäeva kinnisvarauudised, 18. september 2006 Hiljem on ta juhtinud suurettevõtteid Werol AS (2007–2008) ja Tehas Metallist AS (2012–2016) ning töötanud iseseisva ettevõtluskonsultandina.Peeter Raudsepp: CV

Aastatel 2019–2021 oli Raudsepp Ettevõtluse Arendamise Sihtasutuse (EAS) juhatuse esimees."EASi juht: minu missioon lõpeb EASi lõppemisega" Äripäev, 13. detsember 2021 Aastatel 2023–2025 töötas ta Eesti Konjunktuuriinstituudi direktorina. 

2025. aasta 28. novembril esitas erakond Isamaa ta Tallinna linnapea kandidaadiks. 8. detsembril 2025 valis Tallinna linnavolikogu Peeter Raudsepa Tallinna linnapeaks."Volikogu kinnitas Tallinna linnapeaks Peeter Raudsepa" ERR, 8. detsember 2025 Salajasel hääletusel sai Raudsepp 46 poolthäält. Valituks osutumiseks oli vaja vähemalt 40 poolthäält. Hääletusel osales 74 saadikut. Isamaa ja Keskerakonna võimuleppe järgi on ta selles ametis kaks aastat, misjärel läheb linnapea koht Keskerakonna kätte. 

 Ühiskondlik tegevus 
Peeter Raudsepp on seotud Eesti Evangeelse Luterliku Kiriku Tallinna Jaani kogudusega, kus ta on aktiivne liige ja osaleb koguduse tegevustes."Tallinna Jaani kogudus sai uue juhatuse esimehe" Eesti Kirik, 26. mai 2021

Isiklikku 

Tema isa on majandusprofessor Vambola Raudsepp.PROFESSOR VAMBOLA RAUDSEPP – 80 (PDF) Tal on neli last. 

Tema elukaaslane on kommunikatsiooniekspert Inge Rumessen (sündinud 30. märtsil 1977).

Raudsepa huvide hulka kuulub ornitoloogia. Ta on pikk aega tegelenud linnuvaatlusega, osalenud loodushariduslikes tegevustesJoonas Kerge. "Igaüks võib olla linnuvaatleja" Äripäev, 30. august 2014 ning kuulunud Eesti Ornitoloogiaühingu nõukokku."Eesti Ornitoloogiaühingu üldkoosolekul valiti uus nõukogu ja auliikmed" Eesti Ornitoloogiaühing, 12. aprill 2018

Peeter Raudsepp valdab eesti keelt emakeelena ning oskab inglise, soome ja vene keelt.

Viited

Välislingid
 Peeter Raudsepp – Inforegister

Kategooria:Eesti ettevõtjad
Kategooria:Tallinna linnapead
Kategooria:Tartu Ülikooli majandusteaduskonna vilistlased
Kategooria:Sündinud 1970
Kategooria:Võrukesed